4. pielikums informatīvajam ziņojumam

“Par Jelgavas pilsētas pašvaldības paredzētās darbības – transporta pārvada (tilta) izbūve pār Lielupi un Driksas upi Jelgavas pilsētā īstenošanu”

**Pasākumi ietekmju uz Natura 2000 teritoriju mazināšanai**

| **Nr.****p.k**. | **Ietekmi samazinošā pasākuma nosaukums** | **Informācija par to, vai ietekmi samazinošais pasākums neradīs negatīvu ietekmi uz Natura 2000 teritorijas integritāti** | **Informācija par to, kā pasākums samazinās paredzētās darbības negatīvo ietekmi uz Natura 2000 teritorijas integritāti** | **Informācija par pasākuma īstenotāju un pasākuma īstenošanas veidu** | **Informācija par to, kā pasākums nodrošinās plānoto rezultātu** | **Informācija par laika grafiku kādā pasākums tiks īstenots, kas saskaņots ar paredzētās darbības īstenošanu** |
| --- | --- | --- | --- | --- | --- | --- |
| 1. | Tehniskā projekta izstrāde tilta konstrukciju 1. alternatīvai/variantam, paredzot 5 m augstu brīvtelpu zem pārvada un vismaz 2,5 m augstas necaurredzamas vai pret sadursmēm efektīvi marķētas barjeras uzstādīšanu visā pārvada garumā. | Vērsts uz satiksmes pārvada radītās ietekmes minimizēšanu (samazināšanu). | Samazinās pārvada ekspluatācijas radīto ietekmi uz lokālajām ligzdojošo putnu populācijām un migrējošiem putniem. | Pasākumu īstenos Paredzētās darbības ierosinātāja. | Tiks samazināta putnu sadursmju iespējamība ar satiksmes pārvada konstruktīvajiem elementiem un samazināts traucējumu līmenis. | Pasākumi jāplāno projektēšanas stadijā un jāīsteno būvniecības laikā. |
| 2. | Ietekmi samazinošie pasākumi būvniecības laikā – darbu veikšana ārpus veģetācijas sezonas (iespēju robežās); būvmateriālu krautuvju izvietošana ārpus biotopu platībām; tilta montāža, neizmantojot sastatnes uz zemes; noņemtās zemes virskārtas uzglabāšana un izlīdzināšana, neizmantojot pievestu melnzemi. | Neradīs negatīvu ietekmi. | Nenotiks biotopu degradācija visā trases joslā (1. un 2. variantā), līdz ar to tiks novērsta fragmentācijas ietekme uz biotopiem. | Pasākumu īstenos būvdarbu veicējs. | Tiks samazināts zemsedzes bojājumu apjoms un platība, kā arī saglabāta biotopu sēklu banka, līdz ar to samazinot ietekmi uz aizsargājamo biotopu kvalitāti. | Pasākumi jāplāno projektēšanas stadijā un jāveic būvniecības laikā. |
| 3.  | Būvlaukuma sagatavošanas un pārvada būvniecības darbus rekomendējams neveikt laika posmā no 1. aprīļa līdz 1. jūlijam. | Neradīs negatīvu ietekmi. | Samazinās pārvada būvniecības radīto ietekmi uz lokālajām ligzdojošo putnu populācijām. | Pasākumu īstenos būvdarbu veicējs. | Samazinās traucējumus ligzdojošiem putniem. | Pasākuma īstenošana jānodrošina tilta būvniecības laikā. |
| 4.  | Ātruma ierobežojums uz satiksmes pārvada 50 km stundā putnu ligzdošanas laikā no 1. aprīļa līdz 1.jū jūlijam un 70 km/h pārējā gada laikā | Vērsts uz satiksmes pārvada radītās ietekmes minimizēšanu (samazināšanu). | Samazinās pārvada ekspluatācijas radīto ietekmi uz lokālajām ligzdojošo putnu populācijām un migrējošiem putniem. | Pasākumu īstenos Paredzētās darbības ierosinātāja. | Tiks samazināta putnu sadursmju iespējamība ar transportlīdzekļiem uz satiksmes pārvada un samazināts traucējumu līmenis. | Pasākuma īstenošana jānodrošina tilta ekspluatācijas laikā. |
| 5.  | Biotopu 6120\* *Smiltāju zālāji*, 6450 *Palieņu zālāji* un 6510 *Mēreni mitras pļavas* apsaimniekošanas plāna izstrāde un ieviešana dabas lieguma “*Lielupes palienes pļavas*” I teritorijā. Pasākumu plāns jāsaskaņo ar Dabas aizsardzības pārvaldi. | Neradīs negatīvu ietekmi. | Tiks novērsta biotopu aizsardzības stāvokļa pasliktināšanās daļā dabas lieguma “*Lielupes palienes pļavas*” teritorijas. | Pasākumu īstenos Paredzētās darbības ierosinātāja sadarbībā ar zālāju platību īpašniekiem un apsaimniekotājiem. | Tiks likvidētas sekas no īslaicīgās negatīvās ietekmes uz zālāju biotopiem tilta būvniecības laikā, kā arī novērsta gaisa piesārņojuma ietekme uz augu sugu sastāvu zālāju biotopos. | Plāna sagatavošana un saskaņošana tiks veikta līdz būvniecības uzsākšanai. Plāna īstenošana jāuzsāk nekavējoties pēc būvniecības darbu paveikšanas un jāturpina vismaz 10 gadus, pēc šī termiņa paredzētās darbības Ierosinātājam, zemju tiesiskajam valdītājam un atbildīgajai dabas aizsardzības institūcijai jāvienojas par turpmāko apsaimniekošanas kārtību. |
| 6.  | Biotopa 6450 *Palieņu zālāji* vai 6510 *Mēreni mitras pļavas* platību atjaunošana un kvalitātes uzlabošanas plāna izstrāde un ieviešana dabas lieguma “*Lielupes palienes pļavas*” IV teritorijā un tās pierobežā. Pasākumu plāns jāsaskaņo ar Dabas aizsardzības pārvaldi. | Neradīs negatīvu ietekmi. | Tiks novērsti biotopa platību zudumi un novērsta kvalitātes samazināšanās trases noēnojuma zonā. | Pasākumu īstenos Paredzētās darbības ierosinātāja sadarbībā ar zālāju platību īpašniekiem un apsaimniekotājiem | Tiks atjaunotas nelabvēlīgā stāvoklī esošas biotopu platības dabas lieguma “*Lielupes palienes pļavas*” teritorijā, kurām ilgākā laika periodā nav bijusi nodrošināta apsaimniekošana; tiks uzlabots kopējais biotopu aizsardzības stāvoklis dabas lieguma “*Lielupes palienes pļavas*” teritorijā. | Plāna sagatavošana un saskaņošana tiks veikta līdz būvniecības uzsākšanai. Pasākumi jāuzsāk pēc plānotās darbības īstenošanas un jāturpina vismaz 10 gadus. Pēc šī termiņa paredzētās darbības Ierosinātājam, zemju tiesiskajam valdītājam un atbildīgajai dabas aizsardzības institūcijai jāvienojas par turpmāko apsaimniekošanas kārtību. |
| 7.  | Zālāju apsaimniekošanas pasākumu turpināšana un pašlaik neapsaimniekoto vai nepietiekami apsaimniekoto platību atbilstošas apsaimniekošanas pasākumu uzsākšana dabas lieguma “*Lielupes palienes pļavas*” un, īpaši, dabas parka “Svētes palienes” teritorijā. | Neradīs negatīvu ietekmi. | Samazinās pārvada ekspluatācijas radīto ietekmi uz lokālajām ligzdojošo putnu populācijām un migrējošiem putniem. | Pasākumu īsteno teritorijas apsaimniekotāji. Ierosinātājs informē zemes īpašniekus vai tiesiskos valdītājus par iepriekš norādītajiem biotopu apsaimniekošanas pasākumiem un koordinē apsaimniekošanas pasākumus tā, lai efektīvi izmantotu tehniku un cilvēkresursus un motivētu arī citus zemes īpašniekus intensīvāk apsaimniekot teritoriju (piem., vienlaikus pļautu vai atbrīvotu no krūmiem lielākas vienlaidus platības). | Palielinās putniem optimāli piemēroto teritoriju platības, uzlabojot ligzdošanas un barošanās apstākļus dabas liegumā un tam piegulošajā palienes daļā, tādējādi mazinot pārvada radīto ietekmi uz dabas lieguma ornitofaunu. | Pirms pārvada būvniecības, tā būvniecības laikā un tā ekspluatācijas laikā. |
| 8.  | Kokaugu apauguma novākšana Lielupes palienē abpus Iecavas grīvai kā pļavās, tā gar Iecavas krastiem (izņemot kokaugu apaugumu, kas pļavas telpiski un vizuāli norobežo no Jelgavas – Tīreļu šosejas) un šo pļavu apsaimniekošana. | Radīs labvēlīgu ietekmi. | Samazinās pārvada ekspluatācijas radīto ietekmi uz lokālajām ligzdojošo putnu populācijām un migrējošiem putniem. | Pasākumu īstenos Paredzētās darbības ierosinātāja sadarbībā ar zālāju platību īpašniekiem un apsaimniekotājiem. Ierosinātājs informē zemes īpašniekus vai tiesiskos valdītājus par nepieciešamajiem biotopu apsaimniekošanas pasākumiem, organizē un koordinē apsaimniekošanas pasākumus. | Palielinās putniem optimālo teritoriju platības, uzlabojot ligzdošanas un barošanās apstākļus dabas liegumā un tam piegulošajā palienes daļā, tādējādi mazinot pārvada radīto ietekmi uz dabas lieguma ornitofaunu. | Pirms pārvada būvniecības, tā būvniecības laikā un tā ekspluatācijas laikā. |
| 9.  | Mitraiņu atjaunošana dabas lieguma “*Lielupes palienes pļavas*” II teritorijā, fragmentējot veģetāciju, izvācot daļu nogulu Lielupes palienes pļavās, kā arī īstenot pasākumus plūdu režīma atjaunošanai. | Neradīs negatīvu ietekmi. | Samazinās pārvada ekspluatācijas radīto ietekmi uz lokālajām ligzdojošo putnu populācijām un migrējošiem putniem. | Pasākumu īstenos Paredzētās darbības ierosinātāja sadarbībā ar platību īpašniekiem un apsaimniekotājiem. Ierosinātājs informē zemes īpašniekus vai tiesiskos valdītājus par nepieciešamajiem biotopu apsaimniekošanas pasākumiem, organizē un koordinē apsaimniekošanas pasākumus. | Palielinās putniem optimālo teritoriju platības, uzlabojot ligzdošanas un barošanās apstākļus dabas liegumā, tādējādi mazinot pārvada radīto ietekmi uz dabas lieguma ornitofaunu. | Pirms pārvada būvniecības, tā būvniecības laikā un tā ekspluatācijas laikā. |
| 10.  | Barošanās vietu (dubļu un seklūdens laukumi) izveidošana pieaugušajiem putniem un putnu mazuļiem upju un mitraiņu piekrastes zonā. | Neradīs negatīvu ietekmi. | Samazinās pārvada ekspluatācijas radīto ietekmi uz lokālajām ligzdojošo putnu populācijām un migrējošiem putniem. | Pasākumu īstenos Paredzētās darbības ierosinātāja sadarbībā ar platību īpašniekiem un apsaimniekotājiem. Ierosinātājs informē zemes īpašniekus vai tiesiskos valdītājus par nepieciešamajiem biotopu apsaimniekošanas pasākumiem, organizē un koordinē apsaimniekošanas pasākumus. | Palielinās putniem optimālo teritoriju platības, uzlabojot ligzdošanas un barošanās apstākļus dabas liegumā, tādējādi mazinot pārvada radīto ietekmi uz dabas lieguma ornitofaunu. | Pirms pārvada būvniecības, tā būvniecības laikā un tā ekspluatācijas laikā. |
| 11. | Cilvēku uzturēšanās sezonas lieguma noteikšana putniem nozīmīgākajiem dabas lieguma zālājiem laika posmā no 1.aprīļa līdz 1. augustam un lieguma ievērošanas kontrole | Neradīs negatīvu ietekmi. | Samazinās citu antropogēno traucējumu radīto ietekmi uz lokālajām ligzdojošo putnu populācijām. Samazina kumulatīvo ietekmi. | Pasākumu īstenos Paredzētās darbības ierosinātāja. | Samazinās traucējumus ligzdojošiem putniem. | Pirms pārvada būvniecības, tā būvniecības laikā un tā ekspluatācijas laikā. |
| 12. | Traucējumu (atpūtas laivas ar skaļu mūziku un spilgtu apgaismojumu) novēršana Lielupē un Driksā iepretim sezonas liegumam zālājiem laika posmā no 1. aprīļa līdz 1. jūlijam un lieguma ievērošanas kontrole | Neradīs negatīvu ietekmi. | Samazinās citu antropogēno traucējumu radīto ietekmi uz lokālajām ligzdojošo putnu populācijām. Samazina kumulatīvo ietekmi. | Pasākumu īstenos Paredzētās darbības ierosinātāja. | Samazinās traucējumus ligzdojošiem putniem. | Pirms pārvada būvniecības, tā būvniecības laikā un tā ekspluatācijas laikā. |
| 13. | Jauna dabas aizsardzības plāna izstrāde dabas liegumam “Lielupes palienes pļavas” , tostarp paredzot dabas lieguma robežu izmaiņas, lai iekļautu paredzētās kompensējamās platības.  | Neradīs negatīvu ietekmi. | Kompensējošo platību pievienošana un to atbilstoša apsaimniekošana ļaus palielināt aizsargājamo biotopu platības. Tas savukārt samazinās pārvada ekspluatācijas radīto ietekmi uz lokālajām ligzdojošo putnu populācijām un migrējošiem putniem. | Pasākumu īstenos Paredzētās darbības ierosinātāja sadarbībā ar Dabas aizsardzības pārvaldi | Palielinās putniem optimālo teritoriju platības, uzlabojot ligzdošanas un barošanās apstākļus, tādējādi mazinot pārvada radīto ietekmi uz dabas lieguma ornitofaunu. | Pirms pārvada būvniecības. |
| 14. | Detalizēta sugu un biotopu monitoringa plāna izstrāde, kurš būtu iekļaujams jaunajā dabas aizsardzības plānā un tiks veikta tā realizācija.  | Neradīs negatīvu ietekmi. | Ļaus novērtēt tilta ekspluatācijas ietekmi uz sugām un biotopiem, kā arī kompensējošo pasākumu efektivitāti. | Pasākumu īstenos Paredzētās darbības ierosinātāja sadarbībā ar Dabas aizsardzības pārvaldi | Tiks uzraudzīta tilta ekspluatācijas ietekme uz dabas lieguma vērtībām un novērtēta kompensējošo pasākumu efektivitāte. | Pirms pārvada būvniecības un pārvada būvniecības laikā. |

Vides aizsardzības un

reģionālās attīstības ministrs J. Pūce